สวัสดีค่ะ ตอนนี้มีอาการตกขาวมีกลิ่นเหม็น เป็นน้ำๆค่ะ ตอนมันไหลรู้สึกเหมือนประจำเดือนมา แต่วันนี้ตอนเย็นๆออกมาเป็นสีน้ำตาลเข้ม แล้วเมื่อตอนสามทุ่ม มีเลือดออกมาค่ะ เป็นเลือดแค่นิดเดียวนะคะ สีแดงสด กังวลว่าจะเป็นมะเร็งปากมดลูกค่ะ (อายุ16ค่ะ)
สวัสดีค่ะ การมีตกขาวมีกลิ่น ตามด้วยน้ำสีน้ำตาลเข้ม และเลือดสีแดงสด อาจเป็น1. เป็นประจำเดือน หากอยู่ในช่วงวันที่ประจำเดือนควรจะมา คือห่างจากรอบเดือนที่แล้ว 21-35 วัน ซึ่งก่อนที่จะมีเลือดสีแดงสดออกมา บางรายอาจมีเลือดสีน้ำตาลออกมาก่อนได้ ซึ่งเลือดสีน้ำตาลคือเลือดเก่าที่ค้างอยู่ในมดลูกจากรอบเดือนที่แล้ว2. การติดเชื้อต่างๆ ในช่องคลอด หรือติดเชื้อในมดลูก แต่มักจะมีอาการปวดท้องน้อยร่วมด้วย3. หากไม่ได้อยู่ในช่วงที่ประจำเดือนควรจะมา อาจเป็นอาการเลือดออกกะปริดกะปรอย จากสาเหตุต่างๆ เช่น มีติ่งเนื้อที่ปากมดลูก ติ่งเนื้อในโพรงมดลูก เยื่อบุโพรงมดลูกหนาตัวผิดปกติ หรือเกิดจากการผลิตฮอร์โมนของรังไข่ผิดปกติ4. เป็นผลข้างเคียงจากการใช้ยาฮอร์โมนต่างๆ เช่น ยาสตรี ยาสมุนไพร อาหารเสริม เป็นต้นนอกจากนี้ หากอยู่ในช่วงกึ่งกลางของรอบประจำเดือน อาจเป็นเลือดออกในช่วงไข่ตกก็ได้สำหรับมะเร็งปากมดลูก และมะเร็งเยื่อบุโพรงมดลูกนั้น พบได้น้อยมากในช่วงอายุ 16 ปี และหากไม่เคยมีเพศสัมพันธ์มาก่อน โอกาสที่จะเป็นก็น้อยอย่างยิ่ง นอกจากนี้ ก็จะมีอาการก็จะมีเลือดออกกะปริดกะปรอยมาอีกเรื่อยๆ มีเลือดออกหลังมีเพศสัมพันธ์ เลือด ปวดท้องน้อย เป็นต้นดังนั้น หากอยู่ในช่วงที่ประจำเดือนควรจะมา ก็ไม่จำเป็นต้องทำอะไร แต่หากไม่ได้อยู่ในช่วงที่ประจำเดือนควรจะมา แต่มีเลือดออกมาอีกเรื่อยๆ หรือมีตกขาวผิดปกติ สีเขียวเหลืองคล้ายหนอง มีกลิ่นเหม็นรุนแรง หรือมีปวดท้องน้อย ก็ควรไปพบสูติ-นรีแพทย์เพื่อตรวจหาสาเหตุค่ะ